CELEX: 32016D1176
Language: da
Date: 2016-07-18 00:00:00
Title: Kommissionens gennemførelsesafgørelse (EU) 2016/1176 af 18. juli 2016 om afslutning af den delvise interimsundersøgelse vedrørende importen af visse rørfittings af deformerbart støbejern med gevind med oprindelse i Folkerepublikken Kina og Thailand

19.7.2016   
            
            
               DA
            
            
               Den Europæiske Unions Tidende
            
            
               L 193/115
            
         KOMMISSIONENS GENNEMFØRELSESAFGØRELSE (EU) 2016/1176
   af 18. juli 2016
   om afslutning af den delvise interimsundersøgelse vedrørende importen af visse rørfittings af deformerbart støbejern med gevind med oprindelse i Folkerepublikken Kina og Thailand
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9, stk. 1, og
   ud fra følgende betragtninger:
   1.   SAGSFORLØB
   
   
               (1)
            
            
               Ved Rådets gennemførelsesforordning (EU) nr. 430/2013 (2) blev der indført antidumpingforanstaltninger over for visse rørfittings af deformerbart støbejern med gevind med oprindelse i Folkerepublikken Kina (»Kina«) og Thailand som følge af en undersøgelse i henhold til artikel 5 i forordning (EF) nr. 1225/2009 (»grundforordningen«).
            
         
               (2)
            
            
               Den 25. november 2015 indledte Europa-Kommissionen (»Kommissionen«) en delvis interimsundersøgelse vedrørende importen til Unionen af visse rørfittings af deformerbart støbejern med gevind med oprindelse i Kina og Thailand på grundlag af grundforordningens artikel 11, stk. 3. Kommissionen offentliggjorde en indledningsmeddelelse i Den Europæiske Unions Tidende
                   (3) (»indledningsmeddelelsen«).
            
         
               (3)
            
            
               Kommissionen indledte undersøgelsen vedrørende Kina som følge af en anmodning indgivet den 2. marts 2015 af Metpro Limited (»ansøgeren«), en importør af visse rørfittings af deformerbart støbejern med gevind, for så vidt angår importen fra Kina. Ansøgeren anmodede om undersøgelsen med det formål at fastslå, om elektriske installationsrør (rørbøjninger og T-rør) med en standard metrisk gevindstigning på 1,5 mm i henhold til ISO Metric Form BS3643 (»produkt, som potentielt bør udelukkes«) bør udelukkes fra varedækningen i gennemførelsesforordning (EU) nr. 430/2013. Da foranstaltningerne også finder anvendelse på import med oprindelse i Thailand, besluttede Kommissionen på eget initiativ også at indlede en undersøgelse vedrørende importen med oprindelse i Thailand. Anmodningen indeholdt tilstrækkelig dokumentation til at berettige indledningen af undersøgelsen.
            
         
               (4)
            
            
               I indledningsmeddelelsen opfordrede Kommissionen interesserede parter til at kontakte Kommissionen med henblik på at deltage i undersøgelsen. Endvidere underrettede Kommissionen specifikt ansøgeren, kendte EU-producenter, kendte eksporterende producenter i Kina og Thailand og de kinesiske og thailandske myndigheder, kendte importører, leverandører og brugere, forhandlere samt en sammenslutning om indledningen af undersøgelsen og opfordrede dem til at deltage.
            
         
               (5)
            
            
               De interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer.
            
         2.   TILBAGETRÆKNING AF ANMODNINGEN OM UNDERSØGELSE OG AFSLUTNING AF PROCEDUREN
   
   
               (6)
            
            
               Ved brev af 5. april 2016 til Kommissionen trak ansøgeren sin anmodning om undersøgelse tilbage.
            
         
               (7)
            
            
               I overensstemmelse med grundforordningens artikel 9, stk. 1, og artikel 11, stk. 5, kan undersøgelsen afsluttes, når ansøgeren trækker sin anmodning tilbage, medmindre afslutningen ikke er i Unionens interesse.
            
         
               (8)
            
            
               Kommissionen fandt, at undersøgelsen burde afsluttes, for så vidt angår Kina, eftersom undersøgelsen ikke havde afdækket forhold, der tydede på, at en sådan afslutning ikke ville være i Unionens interesse.
            
         
               (9)
            
            
               For så vidt angår Thailand, bidrog ingen af de kontaktede kendte virksomheder eller thailandske myndigheder med relevante oplysninger til undersøgelsen vedrørende det produkt, der potentielt burde udelukkes, som kunne berettige til at gennemføre undersøgelsen. Ingen af de kontaktede kendte importører meldte om import af det produkt, som potentielt burde udelukkes, fra Thailand. Der fremkom i løbet af undersøgelsen ingen relevante oplysninger, som kunne danne grundlag for at gennemføre en undersøgelse af en varedækning.
            
         
               (10)
            
            
               Eftersom ansøgeren trak sin anmodning tilbage, for så vidt angår Kina, og eftersom der ikke er yderligere relevante oplysninger, for så vidt angår Thailand, bør undersøgelsen uden videre afsluttes, for så vidt angår Thailand, i henhold til grundforordningens artikel 9, stk. 2, og artikel 11, stk. 5.
            
         
               (11)
            
            
               De interesserede parter er blevet underrettet herom og har fået mulighed for at fremsætte bemærkninger. Der blev ikke modtaget bemærkninger inden for den fastsatte frist.
            
         
               (12)
            
            
               Kommissionen konkluderer derfor, at den delvise interimsundersøgelse vedrørende importen af visse rørfittings af deformerbart støbejern med gevind med oprindelse i Folkerepublikken Kina og Thailand bør afsluttes.
            
         
               (13)
            
            
               Denne afgørelse er i overensstemmelse med udtalelse fra det udvalg, der er nedsat i henhold til grundforordningens artikel 15, stk. 1 —
            
         VEDTAGET DENNE AFGØRELSE:
   Artikel 1
   Den delvise interimsundersøgelse vedrørende importen af visse rørfittings af deformerbart støbejern med gevind, med undtagelse af samlinger af kompressionsfittings i henhold til ISO DIN 13 metrisk gevind og runde forgreningsdåser med gevind uden låg af deformerbart støbejern, i øjeblikket henhørende under KN-kode ex 7307 19 10 (Taric-kode 7307191010), afsluttes.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 18. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Rådets gennemførelsesforordning (EU) nr. 430/2013 af 13. maj 2013 om indførelse af en endelig antidumpingtold og om endelig opkrævning af den midlertidige told på importen af rørfittings af deformerbart støbejern med gevind med oprindelse i Folkerepublikken Kina og Thailand og om afslutning af proceduren for Indonesien (EUT L 129 af 14.5.2013, s. 1).
   
      (3)  Meddelelse om indledning af en delvis interimsundersøgelse af antidumpingforanstaltningerne vedrørende importen af rørfittings af deformerbart støbejern med gevind med oprindelse i Folkerepublikken Kina og Thailand (EUT C 392 af 25.11.2015, s. 14) og berigtigelse til indledningsmeddelelsen (EUT C 52 af 11.2.2016, p. 27).